ছক্কা মেরেই খেই হারালেন লিটন
সাবধানী সূচনা ছিল। দুই ওপেনার তামিম ইকবাল ও লিটন দাস দারুণ খেলছিলেন। তামিম শুরু থেকেই স্বভাবসুলভ মারমুখী। অপরপ্রান্তে রয়ে শয়ে খেলছিলেন লিটন দাস। 







৫ম ওভারে খাপছাড়া অবস্থা তৈরি হয়। আগের বলেই ক্রিস ওকসকে পুল করে স্কয়ার লেগ দিয়ে গ্যালারিতে ফেলেন লিটন দাস। সেই কমিটমেন্টটা আর ধরে রাখতে পারেননি তিনি। পরের বলেই এই ওপেনারকে পরের বলেই ফিরিয়ে দেন ইংলিশ পেসার।




ওকসের লেংথ বলটি ডিফেন্স করতে চেয়েছিলেন লিটন। কিন্তু ব্যাটে খেলতে পারেননি তিনি। হালকা সুইং করে বল আঘাত হাতে তার পেছনের পায়ে। ইংল্যান্ডের আবেদনে সঙ্গে সঙ্গে আঙুল উচিয়ে লিটনের বিদায় ঘণ্টা বাজিয়ে দেন। 
রিভিউ নিয়েও বাঁচতে পারেননি লিটন। ১ ছক্কায় ১৫ বলে ৭ রান করে ফেরেন তিনি। ভাঙে ৩৩ রানের উদ্বোধনী জুটি।
এর আগে লাইফ পান তামিম ইকবাল। প্রথম ওভারেই উইকেট হারাতে পারত বাংলাদেশ। ক্যাচ দিয়ে অল্পের জন্য বেঁচে গেলেন দলে ফেরা অধিনায়ক তামিম ইকবাল।
ম্যাচের পঞ্চম বলটি ড্রাইভ করেন তামিম। খেলতে পারেননি ঠিকঠাক। বল সোজা যায় বোলার ক্রিস ওকসের দিকে। একটু নিচু হয়ে বল মুঠোয় জমানোর চেষ্টা করেন ওকস। কিন্তু নিতে পারেননি ক্যাচ।
২ রানে তখন খেলছিলেন তামিম।
১২ টা ৪৮ মিনিটে এই প্রতিবেদন লেখা পর্যন্ত বাংলাদেশের স্কোর ৫১ এক উইকেটে। ১০ ওভারের খেলা চলছে। তামিম ইকবাল ব্যাট করছেন ২৩ রানে।

সাবধানী সূচনা ছিল। দুই ওপেনার তামিম ইকবাল ও লিটন দাস দারুণ খেলছিলেন। তামিম শুরু থেকেই স্বভাবসুলভ মারমুখী। অপরপ্রান্তে রয়ে শয়ে খেলছিলেন লিটন দাস।